મેં ઉપેન્દ્રભાઈ સાથે પાંચ- છ ફિલ્મો કરી હતી. મારી પ્રથમ ફિલ્મ અમરસિંહ રાઠોડ પણ એમની સાથે જ હતી. એમની સાથે કામ કરવાનો અનુભવ ખૂબ જ સુંદર રહ્યો હતો. આટલા સિનિયર કલાકાર હોવા છતાં ક્યારેય તેઓ એવું વર્તાવા ન દેતા. નાનપણથી તમે જેમને જોતા હોવ એ જ તમારી સાથે ફિલ્મમાં હીરો બને એટલે એ મારા માટે ગૌરવવંતી વાત હતી. મેં એમનું અભિનય સમ્રાટ નાટક જોયું હતું ત્યારથી અભિભૂત થઈ હતી. એમનો અભિનય એટલે જબરદસ્ત. મને યાદ છે એક વાર ચૂંટણી વખતે મને પ્રચારમાં આવવાનું જણાવ્યું હતું. મેં એમને પૂછ્યું કે એ હું કેવી રીતે પ્રચાર કરી શકીશ. એ સમયે એમણે કહ્યું કે જીવનમાં બધું જ થઈ રહે છે. બસ, હિંમત રાખવાની. તેઓ હંમેશાં આવી રીતે શિખામણ આપતા.- રાગિણી, એકટ્રેસ તેમની સાથે કામ ન કરી શકવાનો અફસોસ છે